02/11/2017 | Administración LocalMunicipal
Sobrado
Aprobación definitiva modificación Ordenanza fiscal reguladora do IVTM

O Pleno da Corporación, en sesión de data 5 de decembro de 2016, acordou a aprobación inicial da modificación da Ordenanza fiscal reguladora do imposto sobre vehículos de tracción mecánica. Durante o período de exposición ao público non se formularon reclamacións, elevándose a definitivos os acordos provisionais adoptados relativos á modificación da ordenanza fiscal, de conformidade co establecido no artigo 17.3 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais. En cumprimento do previsto no art.70.2 da Lei 7/1985, de 2 de abril e 17.3 do RDL 2/2004, de 5 de marzo, publícase o texto íntegro da ordenanza fiscal modificada. De conformidade co art.19 do RDL 2/2004, de 5 de marzo, contra ditos acordos poderase interpoñer recurso contencioso-administrativo, no prazo de dous meses contados dende o día seguinte ao da publicación destes acordos no Boletín oficial da provincia, sen prexuizo de calquera outro recurso que os interesados estimen procedente. Artigo 1. O imposto esixirase con arranxo ao seguinte cadro de tarifas, resultante da aplicación do coeficiente do 1,20 ás cotas fixadas no apartado 1 do artigo 95 do Texto Refundido da Lei Reguladora das Facendas Locais. Artigo 2. O pago do imposto acreditarase mediante declaración-liquidación ou recibo debidamente validado pola Entidade recaudadora.1. No caso das primeiras adquisicións de vehículos ou cando estes se reformen de maneira que altere a súa clasificación aos efectos do presente imposto, os suxeitos pasivos presentarán, nos lugares que determine a Deputación Provincial da Coruña, no prazo de trinta días a contar dente a data de adquisición ou reforma, declaración-liquidación segundo o modelo aprobado pola Corporación, acompañado da documentación acreditativa da súa compra ou modificación, certificado de características técnicas do vehículo e documento nacional de identidade ou código de identificación fiscal do suxeito pasivo.2. Simultáneamente á presentación da declaración-liquidación a que se refire o apartado anterior, o suxeito pasivo ingresará o importe da cota do imposto resultante da mesma. Esta autoliquidación terá a consideración de liquidación provisional en tanto que pola oficina xestora non se comprobe que a mesma se ten efectuado mediante a correcta aplicación das normas reguladoras do imposto.1. No caso de vehículos xa matriculados ou declarados aptos para a circulación, a recaudación das correspondentes cotas realizaráse mediante o sistema de padróno anual no que figurarán todos os vehículos suxeitos ao imposto que esten inscritos no correspondente Rexistro Público a nome das persoas ou entidades domiciliadas no termo municipal.2. O Padrón do imposto exporáse ao público anualmente para que os lexítimos interesados poidan examinalo e, no seu caso, formular as reclamacións oportunas. A dita exposición pública anunciaráse no Boletín Oficial da Provincia e producirá os efectos de notificación da liquidación de cada un dos suxeitos pasivos. Artigo 5. Gozarán dunha bonificación do cen por cen, sobre da cota do imposto, os vehículos históricos e aqueles que teñan unha antiguedade mínima de 25 anos, contados dende a data da súa fabricación ou, si esta non se coñecese, tomando como tal a da súa primeira matriculación ou, no seu defecto, a data no que o correspondente tipo ou variante deixouse de fabricar. A bonificación será de naturaza regrada e terá carácter rogado, debendo ser solicitada expresamente polo suxeito pasivo, aportando, con anterioridade ao devengo do imposto, xunto á solicitude, a documentación que acredite a data da súa primeira matriculación ou certificado do fabricante ou de Industria respecto da data na que se deixou de fabricar o modelo en cuestión, así como a documentación que xustifique estar ao corrente no pago do imposto, mediante a exhibición dos recibos dos últimos catro ano, ou certificado equivalente. Artigo 6. No non expresamente previsto nesta Ordenanza rexerán os preceptos que se conteñen na Subsección 4ª, da sección 3ª, do capítulo II, do título II do Texto refundido da Lei reguladora das facendas locais, aprobado polo Real decreto legislativo 2/2004, de 5 de marzo, nas normas concordantes e complementarias desta e nas demais Leis do Estado reguladoras da materia, así como nas disposicións ditadas no seu desenvolvemento. Disposición final. A presente Ordenanza fiscal entrará en vigor o día seguinte ao da súa publicación no Boletín Oficial da Provincia e comezará a aplicarse a partir do 1 de xaneiro seguinte, permanecendo en vigor ata que se acorde a súa modificación ou derrogación expresas.” Sobrado, 27 de outubro de 2017 A alcaldesa, Asdº.- Xavier Antoni Torralvo Bohada